Hey! Kau

"Hey! Kau" ialah lagu yang dirakamkan dan dipersembahkan oleh penyanyi wanita Malaysia, Sandra Dianne, dikeluarkan sebagai single sulungnya selepas tersingkir dari Mentor Legend. Lagu ini ialah hasil karya Tam Spider dengan liriknya ditulis oleh Iman Imran dan dikeluarkan pada Jun 2015 oleh Indigital.

Sambutan
"Hey! Kau" dikeluarkan pada Jun 2015 sebagai single sulung Sandra selepas tamat Mentor Legend. Video lirik untuk lagu "Hey! Kau" di saluran YouTube rasmi Indigital pada 23 Ogos 2015. Sejak dilancarkan, ia telah meraih jumlah tontonan sebanyak 5 juta tontonan. "Hey Kau!" turut mendapat respon positif di Indonesia apabila lagu tersebut telah dimainkan di beberapa stesen radio di republik itu.

Persembahan secara langsung
Sandra mempersembahkan lagu "Hey! Kau" secara langsung dalam rancangan MeleTOP pada 19 Januari 2016 dan dalam konsert minggu pertama Big Stage musim ketiga pada 16 Ogos 2020.

Kemunculan lain
Lagu ini juga menjadi lagu tema drama Cik Cinderella dan Encik Tengku dibintangi oleh Zahirah MacWilson dan Shukri Yahaya.

Format dan senarai runut
Muat turun digital
 "Hey! Kau" – 3:50

Sejarah keluaran
NegaraTarikhFormatLabelMalaysiaJun 2015Muat turun digitalPenstriman digitalIndigital

Rujukan

Kategori:Lagu 2015
Kategori:Single 2015
Kategori:Lagu Sandra Dianne
Kategori:Lagu Malaysia tahun 2015